ف اي بانكا فالمغرب ضروري كتلقا واحد خونا طويل و ضارب كوستيم عندو بيرو فواحد القنت و خاشي وجهو فالبيسي و ما مكيجاوبكش خاتر فداكاشي ديال البرستيج...وديما كتلقاه عندو طموبيل 4×4 كتوصل 12 كيمشي يجيب بيها ولدو ريان من école privé....فنفس البنكة كتلقا جوج فguichet لابسين كوستيم مدرح وكرافات عريضة مخططة ب rose هادو مهمتهم انه يقولولك سير لبنكة فلان و السيستيم طايح... حداهوم كتكون واقفة واحد البنت صغيرة و تيتيزة..لابسة chemise polyster  و jupe noire وغادية جاية من بيرو لبيرو كتضحك مع chef d'agence بحال الى هي المنسقة العامة للبنك الدولي و كتطبق في السياسة النقدية متع الشركات..وهي غالبا غير سطاجيرة من ENCG ولا من لافاك éco..
كدور كتلقا ناس هازين تلفون فيه كود وجايين يجبدو فلوس التكتوك...و بنات محترفات بالخليج ضاربين واحد اللبسة كيشطحو بيها فقناة دلوعة كيتسناو يجبدو فلوس أل بغلان القحطاني.....و جوج كالسين كيفيرسيو الفلوس و شويا  كيهضرو فرنسي deux millions oui c pour ma fille sarah....و ملي كتجي دخل للبنكة كيتعرضليك  sécurité كتقلو السلام كيقولك فين راك غادي صاحبي... تقولو بغيت ندخل ندير السيرك لداخل